A Fejes Tóth László érem szabályzata

1. A Fejes Tóth László-érmet a Rényi Intézet alapította 2023-ban, a geometria és szélesen értelmezett határterületein elért, nemzetközi szinten kimagasló matematikai munkásság elismerésére. Az érem egyben a Rényi Intézet második igazgatója, Fejes Tóth László professzor munkássága előtt tiszteleg.
2. A Fejes Tóth László-érmet a Fejes Tóth László Érembizottság ítéli oda évente egyszer, mely bizottságnak öt tagja a következő:

 (a) A Rényi Intézet mindenkori igazgatója

(b) A Rényi Intézet Geometria Osztályának vezetője

(c) A Rényi Intézet Algebrai Geometria és Differenciáltopológia Osztályának vezetője

(d) A fenti három tag által választott további két tag.

A 2023-as induláskor a bizottság összetétele tehát a következő: Stipsicz András (igazgató), Tóth Géza (Geometria Osztály vezetője), Némethi András (Algebrai Geometria és Differenciáltopológia Osztály vezetője), Bárány Imre (professzor emeritus, Rényi Intézet) és Pach János (kutatóprofesszor, Rényi Intézet).

 3. Az érem minden év őszén, a Fejes Tóth László-előadás keretében kerül átadásra, amikor az azévi díjazott megtartja előadását.

 4. A Fejes Tóth László-éremmel emlékplakett és oklevél jár.